b"\n_START_ARTICLE_\nCharles-Fran\xc3\xa7ois Dupuis\n_START_PARAGRAPH_\nCharles Fran\xc3\xa7ois Dupuis (n. 26 octombrie 1742 la Trie-Ch\xc3\xa2teau - d. 29 septembrie 1809 la \xc3\x89chevannes, C\xc3\xb4te-d'Or) a fost un om de \xc8\x99tiin\xc8\x9b\xc4\x83, profesor francez._NEWLINE_A studiat dreptul \xc3\xaen particular \xc8\x99i a devenit avocat \xc3\xaen 1770._NEWLINE_De asemenea, a avut preocup\xc4\x83ri \xc3\xaen domeniul matematicii._NEWLINE_A fost \xc8\x99i activist politic._NEWLINE_\xc3\x8en 1778 a \xc3\xaenfiin\xc8\x9bat un telegraf, care a fost perfec\xc8\x9bionat de Chappe._NEWLINE_A studiat latina la Colegiul de la Roche-Guyon, apoi filozofia la Coll\xc3\xa8ge d'Harcourt din cadrul Universit\xc4\x83\xc8\x9bii din Paris._NEWLINE_La 24 de ani a fost numit profesor agregat universitar, apoi profesor de retoric\xc4\x83 la Coll\xc3\xa8ge de Lisieux (din cadrul aceleia\xc8\x99i prestigioase universit\xc4\x83\xc8\x9bi), continu\xc3\xa2nd concomitent studiul dreptului._NEWLINE_Matematica a constituit o preocupare major\xc4\x83, mai ales dup\xc4\x83 ce a urmat cursurile lui J\xc3\xa9r\xc3\xb4me Lalande, cu care mai t\xc3\xa2rziu a legat o str\xc3\xa2ns\xc4\x83 rela\xc8\x9bie de colaborare._NEWLINE_Prin intermediul lui Nicolas de Condorcet, i se ofer\xc4\x83 o catedr\xc4\x83 la Berlin \xc8\x99i un loc la Academia Francez\xc4\x83._NEWLINE_\xc3\x8en timpul Terorii Iacobine se retage la Evreux, ca apoi s\xc4\x83 fie rechemat la Paris pentru a face parte din Conven\xc8\x9bia Na\xc8\x9bional\xc4\x83._NEWLINE_\xc3\x8en aceast\xc4\x83 calitate, a propus \xc3\xaenfiin\xc8\x9barea \xc8\x98colii Centrale, a promovat libertatea presei \xc8\x99i transparen\xc8\x9ba modului de administrare a finan\xc8\x9belor publice._NEWLINE_\xc3\x8en 1799 a fost ales pre\xc8\x99edinte al Corpurilor Legiuitoare \xc8\x99i candidat pentru Senat din partea partidului conservator._NEWLINE_De asemenea, a fost numit membru al Legiunii de Onoare._NEWLINE_\xc3\x8en 1809 a p\xc4\x83r\xc4\x83sit scena politic\xc4\x83 \xc8\x99i s-a retras \xc3\xaentr-o ferm\xc4\x83 din Dijon, unde \xc8\x99i-a petrecut ultimii ani din via\xc8\x9b\xc4\x83."